stanford-oval/wikipedia huggingface dataset:
האימה (סדרת טלוויזיה)

| --- | --- |

 מבוסס על:  "The Terror" מאת דן סימונס (עונה ראשונה)
 סוגה:  דרמה אימה אנתולוגיה מותחן פסיכולוגי
 יוצרים:  מקס בורנסטיין  אלכסנדר וו
 שחקנים:  עונה ראשונה ג'ארד האריס טוביאס מנזיס פול רדי אדם נגייטיס איאן הארט ניב נילסן קירן היינדס עונה שנייה דרק מיו קיקי סוקזאנה כריסטינה רודלו שינגו אוסמי נאוקו מורי מיקי אישיקאווה ג'ורג' טאקיי
 ארץ מקור:  ארצות הברית ארצות הברית
 שפות:  אנגלית
 מקום התרחשות:  פאג 
 מספר עונות:  2
 מספר פרקים:  20
 הפקה
 הפצה:  AMC 
 מוזיקה:  Marcus Fjellström 
 אורך פרק:  40–56 דקות
 שידור
 רשת שידור:  AMC 
 תקופת שידור מקורית:  25 במרץ 2018 – הווה
 קישורים חיצוניים
 אתר רשמי
 דף התוכנית ב-IMDb
 
האימה (באנגלית: The Terror) היא סדרת טלוויזיה אמריקאית מסוגת דרמת אימה. שם הסדרה לקוח מספרו של דן סימונס שיצא לאור ב-2007, ועליו מבוססת העונה הראשונה. שידור הבכורה של הסדרה היה ב-25 במרץ 2018 בערוץ AMC. העונה השנייה "Infamy" עלתה לשידור ב-12 באוגוסט 2019.
את העונה הראשונה פיתח דייוויד קג'אניץ'. זהו סיפור המבוסס על מסע המשלחת לאזור הארקטי של ג'ון פרנקלין למציאת המעבר הצפון-מערבי בשנים 1845–1848. בתפקידים הראשיים שיחקו ג'ארד האריס בתפקיד פרנסיס קרוזייה, טוביאס מנזיס בתפקיד קומנדר ג'יימס פיצג'יימס, פול רדי בתפקיד ד"ר הארי גודסר וקירן היינדס בתפקיד פרנקלין.
את העונה השנייה יצרו אלכסנדר וו ומקס ברונסטיין, והוא עוסק בכליאת היפנים בארצות הברית במהלך מלחמת העולם השנייה. בעונה זו מככבים דרק מיו, קיקי סוקזאן, כריסטינה רודלו, שינגו אוסמי, נאוקו מורי, מיקי אישיקאווה וג'ורג' טאקיי.
תקציר עלילה

העונה הראשונה מתארת את מסען של אוניות הצי המלכותי הבריטי אה"מ ארבוס (1826) ואה"מ טרור שעזבו את האי ביצ'י, לכיוון אי המלך ויליאם בטריטוריה לא ממופה, כשהם מחפשים את המעבר הצפון-מערבי. עד מהרה נלכדו הספינות בקרח מבודדות וקפואות. האנשים שעל סיפון הספינות נאלצים לשרוד בתנאי מזג אוויר קשים, בעודם מאוימים על ידי יצור מסוכן וחמקמק.
העונה השנייה מתרחשת בחוף המערבי של ארצות הברית במהלך מלחמת העולם השנייה, ומתמקדת בדמות "באקמונו" מהפולקלור היפני. יצור מסתורי שמאיים על הקהילה היפנית-אמריקאית מביתה שבדרום קליפורניה עד למחנות המעצר במלחמה באוקיינוס השקט.
צוות השחקנים > עונה ראשונה

ג'ארד האריס – קפטן פרנסיס קרוזייה, קפטן באה"מ טרור
טוביאס מנזיס – קומנדר ג'יימס פיצג'יימס, קפטן באה"מ ארבוס
פול רדי – ד"ר הארי גודסר, עוזר רופא באה"מ ארבוס
אדם נגייטיס – קצין זוטר קורנליוס היקי, אה"מ טרור
איאן הארט – מר תומאס בלנקי, אה"מ טרור
ניב נילסן – ליידי סיילנס (שתיקה)
קירן היינדס – סר ג'ון פרנקלין
גרטה סקאקי – ליידי ג'יין פרנקלין
טריסטן גראוויל – מר הנרי קולינס
אלפי קינגסנורת' – דייוויד יאנג, נער סיפון
איאן פירי – מתורגמן
אליסטר פטרי – ד"ר סטיבן סטנלי, רופא באה"מ ארבוס
ריצ'רד סאטון – סר ג'יימס קלארק רוס
דייוויד וולמסלי – סרג'נט סולומון טוזר
ג'וני איסאלוק – צייד אסקימוסי
טום וסטון-ג'ונס – לוטננט קומנדר גרהם גור
ג'ו הרסט – תומאס אוואנס, נער סיפון באה"מ טרור
ג'ק קולגרייב הירסט – מלח ויליאם סטרונג
מייקי קולינס – רוברט גולדינג, נער סיפון באה"מ טרור
ליאם גריגן – קצין זוטר תומאס ג'ופסון
סטיבן תומפסון – מלח מגנוס מנסון
צ'ארלס אדוארדס – ד"ר אלכסנדר מקדונלד, עוזר רופא באה"מ טרור
סבסטיאן ארמסטו – לוטננט צ'אלרס דה ווס
כריסטוס לאוטון – לוטננט ג'וג' הודג'סון
ג'יימס לורנסון – סר ג'ון בארו
מתיו מקנולטי – לוטננט קומנדר אדוארד ליטל
רונאן ראפטרי – לוטננט ג'ון אירווינג
אנתוני פלנגן – מלח ג'ון מורפין
שאן ברוק – שופיה קרקרופט
ריצ'רד רידל – סרג'נט דייוויד בריאנט
מייק קלי – ג'ון גרגורי, מהנדס באה"מ ארבוס
דקלן הנינגן – לוטננט הנרי לה וסקונט
קווין גאתרי – הנרי פגלאר
וין הוק – סר ג'ורג' בארו
אדוארד אשלי – ויליאם גיבסון
ג'ון לינץ' – ג'ון ברידג'נס
אוון גוד – צ'ארלס בסט
קלייב ראסל – סר ג'ון רוס
סם רינטול – ג'ורג' צ'מברס
גאי פוקנר – סמואל קריספ
רודריק היל – טוראי ויליאם הת'ר
ארון ג'פקוט – טוראי ויליאם פילינגטון
צ'ארלי קלי – תומאס ארמיטג'
אדמונד שורט – ג'ון ליין
צוות השחקנים > עונה שנייה

דרק מיו – צ'סטר נקאיאמה (נולד בשם טאיזו טאנבה)
קיקי סוקזאנה – יוקו טאנאבה
כריסטינה רודלו – לוז אוג'דה
שינגו אוסמי – הנרי נקאיאמה
נאוקו מורי – אסאקו נקאיאמה
מיקי אישיקאווה – איימי יושידה
ג'ורג' טאקיי – נובוהירו יאמטו
הירה אמברוסינו – פומי יושידה
איג'י אינו – הידאו פורויה
ג'יימס סאיטו – וילסון יושידה
ריילי דולמן – מרלון
לי שורטן – ואלט יושידה
אלכס שימיזו – טושירו פורויה
יוטה טאקנקה – גנזו
ריד דיאמונד – קולונל סטאלינגס
כריסטופר נאוקי לי – קן אוהורה
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 25 במרץ 2018 | 21 במאי 2018 |
|  | 2 | 10 | 10 | 12 באוגוסט 2019 | 14 באוקטובר 2019 |
פרסים ומועמדויות

| שנה | פרס | קטגוריה | מועמדים | תוצאה | הערות |
| --- | --- | --- | --- | --- | --- |
| 2019 | פרס סטלייט | הסדרה הטובה ביותר | "האימה" | זכייה |  |
| 2019 | פרס סטלייט | השחקן הטוב ביותר - מיני-סדרה או סרט טלוויזיה | ג'ארד האריס | מועמדות |  |
| 2019 | פרס סטלייט | שחקן המשנה הטוב ביותר - מיני-סדרה או סרט טלוויזיה | פול רדי | מועמדות |  |
| 2019 | פרס סטלייט | שחקנית המשנה הטובה ביותר - מיני-סדרה או סרט טלוויזיה | ניב נילסן | מועמדות |  |
| 2019 | Visual Effects Society Awards | Outstanding Visual Effects in a Photoreal Episode | פרנק פצולד, לנקה ליקארובה, ויקטור מולר ופדרו סברוסה (עבור "Go for Broke") | מועמדות |  |
| 2020 | פרס סטלייט | הסדרה הטובה ביותר | "האימה" | מועמדות |  |
| 2020 | פרס גילדת הכותבים של אמריקה | Long Form – Original | מקס בורנסטיין, אלסנדרה דימונה, שאנון גוס, סטיבן האנה, נעמי איזוקה, בנג'מין קליין, דניאל רודריק, טוני טוסט ואלכסנדר וו | מועמדות |  |
הערות שוליים

↑  Andreeva, Nellie (2 במרץ 2016). "AMC Orders 'The Terror' Anthology Drama Series From Scott Free". Deadline Hollywood. נבדק ב-13 בספטמבר 2016. {{cite web}}:  (עזרה)
↑  Andreeva, Nellie (13 בפברואר 2013). "AMC Developing 'Terror' Drama Produced By Scott Free, TV 360 & Alexandra Milchan". Deadline Hollywood. נבדק ב-13 בספטמבר 2016. {{cite web}}:  (עזרה)
↑  Andreeva, Nellie (1 במאי 2013). "Scott Free Inks First-Look Deal With AMC, Sets Up Futuristic Drama Project". Deadline Hollywood. נבדק ב-13 בספטמבר 2016. {{cite web}}:  (עזרה)
↑  Mitovich, Matt Webb (8 באפריל 2019). "The Terror and Lodge 49 Get Season 2 Premiere Dates at AMC". TVLine. נבדק ב-8 באפריל 2019. {{cite news}}:  (עזרה)
↑  Goldberg, Lesley (22 ביוני 2018). "'The Terror' Renewed for World War II-Themed Second Season at AMC". The Hollywood Reporter. נבדק ב-13 באוקטובר 2018. {{cite web}}:  (עזרה)
↑  Stanhope, Kate (29 בספטמבר 2016). "Jared Harris to Star in AMC Anthology Series 'The Terror'". The Hollywood Reporter. נבדק ב-29 בספטמבר 2016. {{cite web}}:  (עזרה)
↑  Andreeva, Nellie (9 בספטמבר 2016). "'The Terror': Tobias Menzies Stars In AMC Scott Free Anthology Series". Deadline Hollywood. נבדק ב-13 בספטמבר 2016. {{cite web}}:  (עזרה)
↑  Vraast-Thomsen, Niki (20 בספטמבר 2017). "Grønlandsk sanger-skuespiller får stor rolle i Ridley Scotts nye serie over for britiske stornavne". Soundvenue. נבדק ב-21 בספטמבר 2017. {{cite news}}:  (עזרה)
↑  Eschner, Kat (6 באפריל 2018). "Tales of the Doomed Franklin Expedition Long Ignored the Inuit Side, But "The Terror" Flips the Script". Smithsonian. נבדק ב-7 באפריל 2018. {{cite news}}:  (עזרה)
1 2 3  Petski, Denise (17 בנובמבר 2016). "'The Terror': Edward Ashley, Liam Garrigan & Ronan Raftery Join AMC Anthology Series". Deadline Hollywood. נבדק ב-21 בנובמבר 2016. {{cite web}}:  (עזרה)
↑  Peterson, Karen M. (29 בנובמבר 2018). "International Press Academy Announces Nominees for 23rd Annual Satellite Awards". Awards Circuit. נבדק ב-3 בדצמבר 2018. {{cite web}}:  (עזרה)
↑  St. Clair, Matt (4 בינואר 2019). "'A Star Is Born,' 'Roma,' and 'Beale Street' Win Big at the Satellite Awards". Awards Circuit. נבדק ב-5 בינואר 2019. {{cite web}}:  (עזרה)
↑  Tapley, Kristopher (15 בינואר 2019). "Avengers,' 'Lost in Space,' 'Ready Player One' Lead Visual Effects Society Nominations". Variety. נבדק ב-17 בינואר 2019. {{cite web}}:  (עזרה)
↑  Peterson, Karen M. (3 בדצמבר 2019). "24th Satellite Awards Announce Nominations, 'Ford v Ferrari' Leads the Way". Awards Circuit. נבדק ב-6 בדצמבר 2019. {{cite web}}:  (עזרה)
↑  Evans, Greg (5 בדצמבר 2019). "WGA TV Nominations: 'The Crown', 'Mindhunter', 'Watchmen' Among Contenders – Complete List". Deadline Hollywood. Adelaide. ארכיון מ-5 בדצמבר 2019. נבדק ב-5 בדצמבר 2019. {{cite web}}:  (עזרה)
מייקל סי הול

| --- | --- |

הול, 2011
 לידה:  1 בפברואר 1971 (בן 54) ראלי, קרוליינה הצפונית, ארצות הברית
 שם לידה:  Michael Carlyle Hall 
 מדינה:  ארצות הברית ארצות הברית
 תקופת הפעילות:  מ-1995
 מקום לימודים:  בית הספר לאמנויות על שם טיש  קולג' ארלהאם  Ravenscroft School 
 בן או בת זוג:  ג'ניפר קרפנטר (2008–2011)  בפסקה זו רשומה אחת נוספת שטרם תורגמה 
 פרסים והוקרה:  פרס גלובוס הזהב לשחקן הטוב ביותר – סדרות דרמה (2010)  פרס סאטורן לשחקן הטוב ביותר בטלוויזיה 
 פרופיל ב-IMDb
 
מייקל קרלייל הול (באנגלית: Michael Carlyle Hall; נולד ב-1 בפברואר 1971) הוא שחקן טלוויזיה, קולנוע ותיאטרון אמריקאי. הוא התפרסם בזכות גילום דמותו של דייוויד פישר בסדרת הדרמה "עמוק באדמה", אך בעיקר מזוהה עם תפקידו עטור הפרסים כרוצח הסדרתי דקסטר מורגן (אנ') מסדרת הטלוויזיה "דקסטר" ו"דקסטר: דם חדש".
ביוגרפיה

הול נולד בראלי, קרוליינה הצפונית שבארצות הברית, למשפחה מרקע נוצרי. לג'ניס לסטיונס הול, היא יועצת לבריאות הנפש במכללת Lees-McRae, ואביו, ויליאם קרלייל הול, היה מהנדס מערכות עבור IBM. להול הייתה אחות גדולה אחת שמתה בינקותה לפני לידתו. אביו נפטר מסרטן הערמונית ב-1982 בגיל 39 כשהול היה בן 11.
הול סיים את לימודיו בתיכון בבית הספר רייבנסקרופט בראלי ב-1989. לאחר מכן למד במכללת ארלהאם לאמנויות בריצ'מונד, אינדיאנה, ב-1993. הול סיים את לימודי התואר השני במשחק בבית הספר טיש לאמנויות של אוניברסיטת ניו יורק ב-1996.
קריירה

הול החל להופיע בהצגות באוף- ברודוויי, בהן "מקבת'" ו"הנרי החמישי".
ב-1999 קיבל לראשונה תפקיד בברודוויי, כאחת מדמויות המשנה בהפקתו המחודשת של סם מנדס למחזמר "קברט".
בשנת 2001, החל לגלם את דמותו של דייוויד פישר ב"עמוק באדמה", מנהל בית לוויות הומוסקסואל. דמותו של פישר הייתה אחת הדמויות הראשיות בסדרה, והול המשיך לגלמה עד שהסדרה ירדה מהמסך בשנת 2005. הצלחתה הגדולה של הסדרה זיכתה את הול בתהילה והערכה כשחקן, אשר באו לידי ביטוי בין השאר במועמדות לפרס אמי לשנת 2002. כמו כן, בין צילומי עונות הסדרה, כיכב הול בסרט המתח העתידני "צ'ק פתוח" ובמחזמר הבימתי "שיקגו".
לאחר סיום עונתה החמישית והאחרונה של "עמוק באדמה" לוהק הול לתפקיד הראשי בסדרה "דקסטר" של הרשת המתחרה Showtime. בסדרה גילם הול את דקסטר מורגן (אנ'), מומחה לזיהוי פלילי, שעובד בשירות משטרת מיאמי ורוצח פושעים שהתחמקו לדעתו מידי החוק. הסדרה קצרה הצלחה גדולה ושודרה במשך שמונה עונות. ב-2010, בעודו נאבק במחלת סרטן הלימפומה, זכה הול בפרס גלובוס הזהב (מתוך חמש מועמדויות) ובפרס גילדת שחקני המסך על תפקידו בסדרה. כמו כן, זכה על תפקיד זה בפרס סאטורן והיה מועמד לחמישה פרס אמי ברציפות.
בשנת 2012 שיחק בדרמה העצמאית "הבעיה עם בליס" בדמותו של מוריס בליס. בשנת 2013, שיחק בסרט "הרוג את יקיריך" לצידו של דניאל רדקליף.
ב-2014 החליף את אנדרו ראנלס בתפקיד הראשי במחזמר "הדוויג והשארית העצבנית" בברודוויי.
ב-2015, דיבב את דמותו של טופי בסדרת האנימציה "סטאר נגד כוחות הרשע".
בשנת 2017 שיחק בסרטו הביוגרפי של פיטר לנדסמן "האיש שהפיל את הבית הלבן", בכיכובו של ליאם ניסן, והתארח בעונה השנייה של סדרת הדרמה "הכתר".
ב-2018 שיחק בסרט "לילה בטירוף" וכיכב בסדרת המתח של נטפליקס "מוגנים" בתפקיד של המנתח ד"ר טום דילייני. ב-2019 שיחק במותחן "בצל הירח".
ב-2021 שב לגלם את דמותו של דקסטר מורגן במיני-סדרת ההמשך "דקסטר: דם חדש".
חיים אישיים

בשנת 2002, הול התחתן עם השחקנית איימי ספנגר. הזוג התגרש בשנת 2006.
בשנת 2007, הול החל לצאת עם השחקנית ג'ניפר קרפנטר, ששיחקה את אחותו המאמצת בסדרה "דקסטר". הם נישאו בערב השנה החדשה 2008 בקליפורניה והופיעו בפומבי לראשונה כזוג נשוי בטקס פרסי גלובוס הזהב ה-66 בינואר 2009. בדצמבר 2010, הול וקרפנטר פרסמו הצהרה שבה הודיעו שהם הגישו תביעת גירושין לאחר שהיו פרודים במשך זמן מה. הגט ניתן בשל חילוקי דעות בלתי ניתנים לגישור והושלמו סופית בדצמבר 2011; עם זאת, השניים נשארים חברים קרובים.
בספטמבר 2012, הול החל לצאת עם מורגן מקגרגור, עורכת שותפה בכתב העת Los Angeles Review of Books, והם נישאו ב-29 בפברואר 2016.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | צ'ק פתוח | הסוכן קליין |  |
| 2004 | Bereft | ג'ונתן |  |
| 2009 | גיימר | קן קאסל |  |
| 2011 | עולם מציצני | ג'ק מאירוביץ' |  |
| 2012 | הבעיה עם בליס | מוריס בליס |  |
| 2013 | הרוג את יקיריך | דייוויד קמרר |  |
| 2014 | קר ביולי | ריצ'רד דיין |  |
| 2015 | ליגת הצדק: אלים ומפלצות | אדם-עטלף / באטמן | דיבוב |
| 2016 | Christine | ג'ורג' פיטר ריאן |  |
| 2016 | After Adderall | במאי |  |
| 2017 | האיש שהפיל את הבית הלבן | ג'ון דין |  |
| 2018 | לילה בטירוף | הבולגרי |  |
| 2019 | הדו"ח | תומאס איסטמן |  |
| 2019 | בצל הירח | הבלש הולט |  |
| 2021 | John and the Hole | בראדלי שיי |  |
| TBA | The Gettysburg Address | לאונרד סווט (אנ') | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | כשהעולם מסתובב | ג'רי | פרק: "#1.10955" |
| 2001 - 2005 | עמוק באדמה | דייוויד פישר (אנ') | תפקיד ראשי (5 עונות); 63 פרקים מועמד פרס אמי לשחקן הטוב ביותר בסדרת דרמה (2002) |
| 2006 - 2013 | דקסטר | דקסטר מורגן (אנ') | תפקיד ראשי (8 עונות); 96 פרקים גם מפיק בפועל מועמד פרס אמי לשחקן הטוב ביותר בסדרת דרמה (2008 - 2012) זוכה פרס גלובוס הזהב לשחקן הטוב ביותר בסדרת דרמה (2010); והיה מועמד לפרס ארבע פעמים נוספות (09-07, 2011) |
| 2012 | Ruth & Erica | טום | סדרת רשת; 3 פרקים |
| 2015 | Justice League: Gods and Monsters Chronicles | אדם-עטלף / באטמן | דיבוב; פרק: "Twisted" |
| 2015 - 2019 | סטאר נגד כוחות הרשע | טופי | דיבוב; 11 פרקים |
| 2017 | הכתר | ג'ון פיצג'רלד קנדי | פרק: "Dear Mrs. Kennedy" |
| 2018 | מוגנים | ד"ר טום דילייני | תפקיד ראשי; 8 פרקים גם מפיק בפועל |
| 2019 | דוקו עכשיו! | בילי מיי "עיניים מתות" דמפסי | פרק: "Any Given Saturday Afternoon" |
| 2020 | המובסים | טום פרנקלין | תפקיד ראשי; 8 פרקים |
| 2021 - 2022 | דקסטר: דם חדש | דקסטר מורגן (אנ') | מיני-סדרה |
| 2024–2025 | דקסטר: ההתחלה | "הנוסע האפל" | תפקיד ראשי (קריינות); 10 פרקים |
הערות שוליים

↑  סמדר שילוני, קיווינו שהפריקוול החדש יחזיר את "דקסטר" לימי הזוהר - אוי כמה טעינו, באתר ynet, 5 בינואר 2025
| פרס גלובוס הזהב לשחקן הטוב ביותר בסדרת דרמה |
| --- | --- | --- |
| 1969‏-1980 | מייק קונורס (1969) • פיטר גרייבס (1970) • רוברט יאנג (1971) • פיטר פאלק (1972) • ג'יימס סטיוארט (1973) • טלי סוואלס (1974) • רוברט בלייק/טלי סוואלס (1975) • ריצ'רד ג'ורדן (1976) • אדוארד אסנר (1977) • מייקל מוריארטי (1978) • אדוארד אסנר (1979) • ריצ'רד צ'מברלין (1980) |  |
| 1981‏-2000 | דניאל ג'יי. טראוואנטי (1981) • ג'ון פורסיית' (1982) • ג'ון פורסיית' (1983) • טום סלק (1984) • דון ג'ונסון (1985) • אדוארד וודוורד (1986) • ריצ'רד קיילי (1987) • רון פרלמן (1988) • קן וול (1989) • קייל מקלכלן (1990) • סקוט באקולה (1991) • סם ווטרסטון (1992) • דייוויד קרוזו (1993) • דניס פרנץ (1994) • ג'ימי סמיטס (1995) • דייוויד דוכובני (1996) • אנתוני אדוארדס (1997) • דילן מקדרמוט (1998) • ג'יימס גנדולפיני (1999) • מרטין שין (2000) |  |
| 2001-היום | קיפר סאת'רלנד (2001) • מייקל צ'יקליס (2002) • אנתוני לפאליה (2003) • איאן מקשיין (2004) • יו לורי (2005) יו לורי (2006) • ג'ון האם (2007) • גבריאל ביירן (2008) • מייקל סי הול (2009) • סטיב בושמי (2010) • קלסי גראמר (2011) • דמיאן לואיס (2012) • בריאן קראנסטון (2013) • קווין ספייסי (2014) • ג'ון האם (2015) • בילי בוב תורנטון (2016) • סטרלינג קיי בראון (2017) • ריצ'רד מאדן (2018) • בריאן קוקס (2019) • ג'וש או'קונור (2020) • ג'רמי סטרונג (2021) • קווין קוסטנר (2022) • קירן קאלקין (2023) ‏•‏‏ הירויוקי סנאדה (2024) |  |
| פרס גילדת שחקני המסך לשחקן הטוב ביותר בסדרת דרמה |
| --- | --- | --- |
| 1994‏-2009 | דניס פרנץ (1994) • אנתוני אדוארדס (1995) • דניס פרנץ (1996) • אנתוני אדוארדס (1997) • סם ווטרסטון (1998) • ג'יימס גנדולפיני (1999) • מרטין שין (2000) • מרטין שין (2001) • ג'יימס גנדולפיני (2002) • קיפר סאת'רלנד (2003) • ג'רי אורבך (2004) • קיפר סאת'רלנד (2005) יו לורי (2006) • ג'יימס גנדולפיני (2007) • יו לורי (2008) • מייקל סי הול (2009) |  |
| 2010-היום | סטיב בושמי (2010) • סטיב בושמי (2011) • בריאן קראנסטון (2012) • בריאן קראנסטון (2013) • קווין ספייסי (2014) • קווין ספייסי (2015) • ג'ון לית'גו (2016) • סטרלינג קיי בראון (2017) • ג'ייסון בייטמן (2018) • פיטר דינקלג' (2019) • ג'ייסון בייטמן (2020) • לי יונג-ג'ה (2021) • ג'ייסון בייטמן (2022) • פדרו פסקל (2023) ‏•‏‏ הירויוקי סנאדה (2024) |  |
| --- | --- |
בקרת זהויות :  PLWABN: 9810689735405606  BIBSYS: 3095574  BNE: XX4911360  BnF: cb151077010 (data)  GND: 132187884  ISNI: 0000 0001 0923 7811  LCCN: no2002114521  MusicBrainz: b6297362-2eba-4e48-bfd3-cf0acef683e3  NKC: xx0155910  NLK: KAC2020K7191  NTA: 124472761  SUDOC: 137732287  VIAF: 90738432   WorldCat (עם VIAF): 90738432
קלייב אוון

| --- | --- |

 לידה:  3 באוקטובר 1964 (בן 60) קרסליי, קובנטרי, אנגליה
 מדינה:  הממלכה המאוחדת 
 תקופת הפעילות:  מ-1987 
 מקום לימודים:  האקדמיה המלכותית לאמנות הדרמה (1986) 
 מספר צאצאים:  2 
 פרסים והוקרה:  פרס גלובוס הזהב   פרס הבאפט"א
 פרופיל ב-IMDb
 
קלייב אוון (באנגלית: Clive Owen; נולד ב-3 באוקטובר 1964) הוא שחקן קולנוע, טלוויזיה ותיאטרון אנגלי, זוכה פרס גלובוס הזהב ופרס הבאפט"א ומועמד פרס האוסקר לשחקן המשנה הטוב ביותר לשנת 2005 על משחקו בסרט "קרוב יותר".
ביוגרפיה

קלייב אוון נולד ב-3 באוקטובר 1964, בקובנטרי שבאנגליה, רביעי מבין חמישה אחים. כשהיה בן 3 נטש אביו את המשפחה, והוא גדל אצל אימו ואביו החורג. ב-1984 אחרי שבילה תקופה ארוכה בניסיון למצוא עבודה, התחיל ללמוד באקדמיה המלכותית לדרמה (RADA). בין חבריו ללימודים היו רייף פיינס וג'יין הורוקס. כשסיים את לימודיו שיחק בתיאטרון הלונדוני "יאנג ויק", בתפקידים שייקספירים שונים. בתיאטרון פגש את אשתו לעתיד, שרה ג'יין פנטון, כשהופיעו יחד בתפקידים הראשיים במחזה "רומיאו ויוליה".
בשנות ה-90 הופיע אוון בקביעות על הבמה ובטלוויזיה בבריטניה. תפקידיו הבולטים ביותר היו בסדרת הטלוויזיה "המהמר" Chancer, ובהופעות בווסט אנד ובברודוויי בהצגה "קרוב יותר" מאת פטריק מרבר. הופיע בשורה ארוכה של סרטי טלוויזיה ביניהם הופיע לצידה של קתרין זיטה-ג'ונס בסרט "שובו של הבן" The Return of the Native עיבוד לרומן של תומאס הרדי. ב-1998, הופיע בסדרת הדרמה "ההד" עם ג'ואלי ריצ'רדסון. ב-2001 כיכב בתפקיד הנהג ב-Hire, סדרת סרטוני פרסומת שהופקו עבור חברת BMW.
קריירה

ב-1990, שיחק ב-2 סדרות: "המהמר" ו-"לורנה דון".
ב-1991 שיחק בסרט "עיניים עצומות", עליו קיבל שבחים, על גילום של אח מתוסכל, שמנהל רומן אסור עם אחותו.
ב-1996, שיחק בסדרה "שרמן". ב-1998 זכה לשבחים על הופעתו בסרט "קרופייה", שבו גילם דמות סופר העובד בקזינו בלונדון אשר מסתבך במזימת שוד. הסרט נכשל בבריטניה אך זכה להצלחה רבה בארצות הברית והביא פרסום בינלאומי לאוון. ב-2001, בסרטו עטור השבחים של רוברט אלטמן "פארק גוספורד" כחלק מצוות שחקנים גדול.
בשנת 2002 שיחק אוון בתפקיד משנה ב"זהות כפולה" לצידו של מאט דיימון, ואחר כך בתפקיד ראשי בסרט "הצלה מעבר לגבול" עם אנג'לינה ג'ולי. סרטו הבא היה "המלך ארתור" כשלצידו קירה נייטלי בתפקיד גווינביר.
ב-2004 שיחק בגרסה הקולנועית למחזה, "קרוב יותר", עליו זכה בפרס גלובוס הזהב ובפרס באפט"א לשחקן הטוב ביותר בתפקיד משנה. באותה שנה, קלייב אוון, היה מועמד לפרס האוסקר בקטגוריית שחקן המשנה הטוב ביותר. ב-2005 שיחק בסרט "מחיר הבגידה" לצד ג'ניפר אניסטון ו-וינסנט קאסל ולקח חלק בסרט "עיר החטאים". ב-2006 שיחק בסרטו של אלפונסו קוארון, "הילדים של מחר" לצד ג'וליאן מור וב-"האיש שבפנים" לצד דנזל וושינגטון. היו שמועות שהוכחשו שאוון היה מועמד להחליף את פירס ברוסנן בתפקיד ג'יימס בונד, ושהוא דחה את ההצעה. בחירת דניאל קרייג לתפקיד "ג'יימס בונד" באוקטובר 2005, הביאה קץ לשמועות.
בספטמבר 2011 שיחק בסרט "יחידה עילית" (2011) עם ג'ייסון סטיית'האם, רוברט דה נירו ואיבון סטרהובסקי.
ב-2013 שיחק בסרט "קשרי דם" לצד מריון קוטיאר ובסרט "מילים ותמונות".
ב-2014 שיחק בסדרת הטלוויזיה "הניק", עליו זכה בפרס סטלייט על "הרכב השחקנים הטוב ביותר בסדרת טלוויזיה".
חייו האישיים

קלייב אוון, נשוי לשחקנית שרה ג'יין פנטון. הם נישאו ב-1995, לזוג שתי בנות והם גרים בלונדון.
חברת וולט דיסני

| --- | --- |
 

סמלילה הבינלאומי של החברה ומתחתיו, הסמליל העברי של החברה
 נתונים כלליים
 סוג:  חברה ציבורית
 בורסה:  הבורסה לניירות ערך בניו יורק (2 באפריל 1940–DIS)  הבורסה לניירות ערך בטוקיו (1995) 
 מייסדים:  וולט דיסני רוי דיסני
 תקופת הפעילות:  16 באוקטובר 1923 – הווה (101 שנים)
 חברות בנות:  National Geographic Partners 
 מיקום המטה:  ברבנק 
 משרד ראשי:  ארצות הברית ברבנק, קליפורניה, ארצות הברית
 ענפי תעשייה:  בידור
 מוצרים עיקריים:  בידור, תקשורת, סרטי קולנוע, סדרות טלוויזיה, פארקי שעשועים, רדיו
 שווי שוק:  190.67 מיליארד דולר (6 במרץ 2025)
 הכנסות:  45.041 מיליארד דולר (2013)
 רווח תפעולי:  15,706,000,000 דולר אמריקאי (נכון ל־2018) 
 רווח:  13,066,000,000 דולר אמריקאי (נכון ל־2018) 
 הון עצמי:  240,000,000,000 דולר אמריקאי 
 יו"ר:  מרק פרקר 
 מנכ"ל:  בוב אייגר
 עובדים:  175,000 (נכון לשנת 2013)
  
 www.disney.go.com
 
סמלילה של דיסני, המופיע בתחילת כל סרט שלהם משנת 2006
חברת וולט דיסני (באנגלית: The Walt Disney Company), אשר מוכרת יותר בשמה הקצר דיסני, היא תאגיד רב-לאומי אמריקאי של בידור ותקשורת המונים מגוונת, שבסיסה באולפני וולט דיסני בברבנק, קליפורניה, ארצות הברית. וולט דיסני הוא תאגיד השידור והכבלים השני בגודלו בעולם מבחינת הכנסות, לאחר תאגיד Comcast (בעלי אולפני יוניברסל, דרימוורקס ורשת NBC). אולפני וולט דיסני נוסדו ב-16 באוקטובר 1923 על ידי וולט דיסני ואחיו רוי דיסני בשם אולפני האנימציה האחים דיסני (Disney Brothers Cartoon Studio), וביסס את עצמו כאולפן מוביל בתעשיית האנימציה באמריקה עקב הגיוון הרב של הסרטים שהפיק, שכללו סרטי קולנוע וסרטי הפצה ביתית ממגוון סוגות רחב, הפקות טלוויזיה וכן פארקי שעשועים עם דמויות החברה בכל רחבי העולם.
התאגיד פעל במשך שנים בשם אולפני וולט דיסני (Walt Disney Studios) ומספר שנים לאחר מכן בשם וולט דיסני הפקות (Walt Disney Productions). בשנת 1986 שונה לשם הנוכחי, ובמקביל הורחבה הפעילות בכך שהוקמו חטיבות ומחלקות חדשות שהתמקדו שהתמקדו בקולנוע, ברדיו, במוזיקה, בפרסום והוצאה לאור, וכן במדיום דיגיטלי. בנוסף דיסני יצר מחלקות עסקיות חדשות על מנת לשווק את התוכן שהופנה לקהל צופים בוגר יותר, בעיקר כזה שהיה מזוהה עם מותגי הדגל של החברה.
וולט דיסני מוכר בעיקר בזכות הסרטים וההפקות של אולפני הסרטים שלה, אולפני וולט דיסני (Walt Disney Studios), שהם היום אחד מהאולפנים הגדולים והידועים ביותר בהוליווד. דיסני הוא גם הבעלים והמפעיל של רשת שידורי הטלוויזיה ABC; מפעיל מספר ערוצי טלוויזיה בכבלים, ביניהם ערוץ דיסני, ESPN, ו-Freeform; כולל מחלקות שיווק, פרסום והפצה; וכן מפעיל ובעל הזכויות והרישיונות על 14 פארקי שעשועים ברחבי העולם, באמצעות תאגיד הבת פארקים ואתרי נופש של חברת וולט דיסני (Walt Disney Parks and Resorts). בנוסף בבעלותו חטיבת מוזיקה מוצלחת. החל מ-6 במאי 1991 מניית וולט דיסני היא אחת המניות המרכיבות את מדד דאו ג'ונס. הדמות המוכרת שיצר וולט דיסני בתחילת דרכו, מיקי מאוס, היא הסמל הרשמי של התאגיד.
היסטוריה > 1923–1928: עידן הסרטים האילמים

בתחילת 1923, האנימטור האמריקאי וולט דיסני יצר סרט קצר בשם "ארץ הפלאות של אליס", בו השחקנית הצעירה וירג'יניה דייוויס גילמה את הדמויות המצוירות. לאחר פשיטת הרגל בשנת 1923 של האולפן הקודם של דיסני, Laugh-O-Gram Studio, הוא עבר להוליווד כדי להצטרף לאחיו רוי דיסני. מפיצת הסרטים מרגרט וינקלר מ-M.J. Winkler Productions פנתה לדיסני עם תוכניות להפיץ סדרה שלמה של אליס שנרכשה עבור 1,500$ לסליל, יחד עם דיסני כשותף ליצירת הסדרה. וולט ואחיו רוי הקימו את אולפני Disney Brothers Cartoon באותה השנה. האולפן יצר סרטי אנימציה נוספים אחרי "ארץ הפלאות של אליס".
בינואר 1926 עם השלמת הבנייה של אולפני דיסני, שמו שונה מאולפני Disney Brothers (האחים דיסני) לאולפני Walt Disney (וולט דיסני).
לאחר סיום תקופת ההפצה של סדרת אליס, דיסני פיתח סדרה שכולה מצוירת עם הדמות המקורית הראשונה שלו, אוסוולד הארנב, שהופצה על ידי וינקלר דרך אולפני Universal. המפיצים קיבלו את הזכויות ואת הבעלות על אוסוולד, ודיסני הרוויח רק כמה מאות של דולרים. דיסני הספיק ליצור רק 26 סרטים קצרים של אוסוולד לפני שהחוזה שלו עם המפיץ הסתיים בפברואר 1928, כאשר בעלה של וינקלר, צ'ארלס מינץ השתלט על החברה. לאחר שלא הצליח להשתלט על אולפני דיסני, מינץ שכר ארבעה מהאנימטורים של דיסני (למעט אב אייוורקס) ופתח סטודיו משלו לאנימציה, Snappy Comedies.